ત્યાગાશ્રમ સ્વીકાર્યા બાદ સદ્‌. મુનિસ્વામીએ તેઓને કહ્યું કે, “તમે થોડા વહેલા આવ્યા હોત તો તમને પગલાં-પદાર્થ જે કાંઈ હતું તે આપી શક્યો હોત. હવે તેમાંનું કશું જ નથી.” ત્યારે ગુરુવર્ય પ.પૂ. બાપજીએ કહ્યું, “દયાળુ, મારે એમાંનું કશું જ જોઈતું નથી. મને તો તમારા સિદ્ધાંતનો વારસો આપો.” આટલું સાંભળી સદ્‌. મુનિબાપા અત્યંત રાજી થઈ ગયા અને પોતાના સિદ્ધાંતનો વારસો આપી કારણ સત્સંગની અમીરપેઢીના અમીર વારસદાર બનાવી દીધા.